20 मार्च वर्ष 2003 ईसवी को अमरीका और ब्रिटेन ने आतंकवाद से संघर्ष, सद्दाम शासन की समाप्ति और सामूहिक जनसंहारक शस्त्रों की समाप्ति का बहाना बताकर इराक़ पर आक्रमण कर दिया। विश्वजनमत और विश्व की अधिकांश सरकारों ने इस आक्रमण को ग़ैर क़ानूनी बताते हुए इसकी आलोचना की। कुछ अवसरों पर इराक़ की जनता ने प्रतिरोध किया किन्तु सद्दाम की सरकार ने कोई विशेष प्रतिरोध नहीं किया और इसके परिणाम स्वरूप अप्रैल वर्ष 2003 को अमरीका ने बग़दाद पर क़ब्ज़ा कर लिया। इस प्रकार से इराक़ी राष्ट्र को यद्यपि एक अत्याचारी तानाशाह से मुक्ति मिल गई किन्तु वह अतिग्रहणकारी एवं विस्तारवादियों के जाल में फंस गया। बग़दाद-वाशिंग्टन के मध्य हुए समझौते के आधार पर और जनता व धार्मिक नेतृत्व के कड़े प्रतिरोध के बाद यद्यपि अमरीकी सैनिकों को इराक़ से निकलना पड़ा किन्तु अब भी अमरीकी दूतावास में 15 हज़ार अमरीकी कर्मी मौजूद हैं। विशेषज्ञ इसे अमरीकी कूटनयिक छावनी के नाम से याद करते हैं।